З гэтым, дарэчы, звязана і праблема габрэйскай эміграцыі з усходніх польскіх ускраін, у тым ліку і заходнебеларускага рэгіёна. Аўтары часопіса “Марскія і каланіяльныя справы” звярталі на гэта вялікую ўвагу. “Міграцыйныя тэндэнцыі сярод габрэяў былі заўсёды распаўсюджаныя. Звязана гэта было з тым, што іх гаспадарчая дзейнасць была звязана з гандлёвым абменам”, — адзначаў адзін з аўтараў выдання.